ગેજેટ ડેસ્કઃ ગત 19 જુલાઇએ Vivo Nex સ્માર્ટફોન ભારતમાં લોન્ચ થયો. વિવો નેક્સની ખાસિયત તેની અલ્ટ્રા ફુલ વ્યૂ ડિસ્પ્લે અને તેનો યુનિક પોપ-અપ ફ્રન્ટ કેમેરો છે. 8 જીબી રેમ અને 128 જીબી સ્ટોરેજ આપતાં વિવો નેક્સની સીધી ટક્કર ઓપ્પોના ફાઇન્ડ એક્સ સ્માર્ટફોન સાથે છે. પરંતુ કિંમતના મામલે વિવોએ ઓપ્પોને હરાવી દીધું છે, કારણ કે ઓપ્પોના ફાઇન્ડ એક્સની કિંમત 59990 રૂપિયા છે. વિવોના આ પ્રીમિયમ સ્માર્ટફોનમાં ઇન-ડિસ્પ્લે ફિંગરપ્રિન્ટ સ્કેનર છે. Vivo Nexમાં સ્ક્રીન ટુ બોડી રેશિયો 91.24 ટકા છે. લોન્ચ ઇવેન્ટમાં Vivo Nexની નવી કૂલિંગ સિસ્ટમની જાણકારી આપવામાં આવી હતી. દાવો કરવામાં આવ્યો હતો કે, તેની મદદથી લાંબા સમય સુધી ફોનમાં ગેમ રમવામાં આવશે તો પણ ફોન ગરમ નહીં થાય.